CELEX: 22017D1365
Language: bg
Date: 2015-11-18 00:00:00
Title: Решение № 1/2015 на Подкомитета по търговия и устойчиво развитие ЕС — Грузия от 18 ноември 2015 година за приемане на процедурния му правилник [2017/1365]

22.7.2017   
            
            
               BG
            
            
               Официален вестник на Европейския съюз
            
            
               L 191/7
            
         РЕШЕНИЕ № 1/2015 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ
   от 18 ноември 2015 година
   за приемане на процедурния му правилник [2017/1365]
   ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ,
   като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) (наричано по-долу „споразумението“), и по-специално член 240 от него,
   като има предвид, че:
   
               (1)
            
            
               В съответствие с член 431 от споразумението части от него се прилагат временно от 1 септември 2014 г.
            
         
               (2)
            
            
               В член 240 от споразумението се предвижда Подкомитетът по търговия и устойчиво развитие да следи за прилагането на глава 13 (Търговия и устойчиво развитие) от дял IV (Търговия и свързани с търговията въпроси) от споразумението.
            
         
               (3)
            
            
               В член 240, параграф 3 от споразумението се предвижда Подкомитетът по търговия и устойчиво развитие да приеме свой процедурен правилник,
            
         ПРИЕ НАСТОЯЩОТО РЕШЕНИЕ:
   Член 1
   Приема се Процедурният правилник на Подкомитета по търговия и устойчиво развитие във вида, в който фигурира в приложението.
   Член 2
   Настоящото решение влиза в сила в деня на приемането му.
   
      Съставено в Тбилиси на 18 ноември 2015 година.
      
         
            Председател
         
         Lali GOGOBERIDZE
         
            Началник на департамент „Икономически анализ и политика“, Министерство на икономиката и устойчивото развитие на Грузия — председател, представляващ Грузия
         
         
            Секретари
         
         Irakli TSIKORIDZE
         
            Главен експерт в департамент „Външна търговия и международни икономически връзки“, Министерство на икономиката и устойчивото развитие на Грузия
         
         Daniel KRAMER
         
            Администратор, отговарящ по въпросите на политиката, в отдел D1 „Търговия и устойчиво развитие, обща система за преференции“, генерална дирекция „Търговия“, Европейска комисия
         
      
   
   
      (1)  ОВ L 261, 30.8.2014 г., стр. 4.
   
      ПРИЛОЖЕНИЕ
      
         ПРОЦЕДУРЕН ПРАВИЛНИК НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ
      
      Член 1
      Общи разпоредби
      1.   Подкомитетът по търговия и устойчиво развитие, създаден в съответствие с член 240 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (наричано по-долу „споразумението“), подпомага Комитета за асоцииране в състав „Търговия“, предвиден в член 408, параграф 4 от споразумението (наричан по-долу „Комитетът за асоцииране в състав „Търговия“), при изпълнението на неговите задачи.
      2.   Подкомитетът по търговия и устойчиво развитие изпълнява функциите, описани в глава 13 (Търговия и устойчиво развитие) от дял IV (Търговия и свързани с търговията въпроси) от споразумението.
      3.   Подкомитетът по търговия и устойчиво развитие се състои от представители на Европейската комисия и на Грузия, отговарящи по въпросите на търговията и устойчивото развитие.
      4.   Представител на Европейската комисия или на Грузия, който отговаря по въпросите на търговията и устойчивото развитие, изпълнява функциите на председател на Подкомитета по търговия и устойчиво развитие в съответствие с член 2.
      5.   Значението на термина „страните“ в настоящия процедурен правилник съответства на определението в разпоредбата на член 428 от споразумението.
      Член 2
      Специални разпоредби
      1.   Членове 2 — 14 от Процедурния правилник на Комитета за асоцииране ЕС — Грузия се прилагат, доколкото в настоящия процедурен правилник не е предвидено друго.
      2.   Позоваванията на Съвета за асоцииране се разбират като позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се разбират като позовавания на Подкомитета по търговия и устойчиво развитие.
      Член 3
      Заседания
      Подкомитетът по търговия и устойчиво развитие провежда заседания в зависимост от нуждите. Страните се стремят да заседават веднъж годишно.
      Член 4
      Изменяне на процедурния правилник
      Настоящият процедурен правилник може да бъде изменян с решение на Подкомитета по търговия и устойчиво развитие в съответствие с член 240 от споразумението.